Poznáte Hotel *** SOREA TRIGAN. Veľmi príjemný hotel v atraktívnom prostredí Vysokých Tatier. Nachádza sa priamo pri Novom Štrbskom plese a len 500 m od známeho lyžiarskeho strediska Štrbské Pleso. Celé rodiny tu to budú milovať.
A čo tu nájdete?
WELLNESS SVET REGENERÁCIE A ODDYCHU – poskytuje zábavu nielen detičkám, ale celým rodinám. Najmenšie deti sa zabavia v detskom nerezovom bazéne s hĺbkou vody 20 cm v celom bazéniku. K dispozícii sú plienky do vody, plávacie kolesá a rukávniky, plávacie okuliare, detská šmýkačka ,ale aj hračky ako vedierka, postavičky, detské sedenie pri bazéne a iné…. Väčšie deti si užijú priestranný bazén so striekajúcim hríbikom, tryskami a veľkým tobogánom. Po letnej turistike, či zimnej lyžovačke je to relax pre celú rodinu.
A čo rodičia? V hoteli pre deti sa rozhodne nezabúda na rodičov. Wellness centrum ponúka nerezový relaxačno – plavecký bazéno s ležadlovou perličkovou masážou celého tela, s chrbtovými masážnymi tryskami, so sedacou perličkou, s protiprúdovým plávaním, s oddychovou zónou, 2 sauny, ochladzovací bazénik, fitness centrum a požičovňu lyžiarskeho vybavenia. Po dobrej zimnej lyžovačke, alebo letnej turistike si tu oddýchne celá rodina.
Deti sú aktívne neustále a Trigan má pre ne pripravený priestranný detský kútik (42m2), nachádza sa hneď vedľa reštaurácie a denného baru. Rozhodne ich poteší bazénik s loptičkami, alebo penové geometrické sedáky, z ktorých si môže dieťatko vytvárať bunker alebo stavať hrad. Súčasťou je aj drevený domček s vybavením, sedením, s kuchynkou a doplnkami. Detské hračky ako sú bábiky, stavebnice, autíčka, kočiariky, odrážadlá tu nájdete samozrejme tiež.
Samozrejmosťou hotela je detské menu v reštaurácii, detské stoličky pri stole, detské vaničky na kúpanie, plienky, detský nočník, detské redukcie, detské postieľky, stupienky, prebaľovací pult, detské poistky do zásuvky, či ohrievače na mlieko.
Na terase hotela je trampolína, kde sa môžu deti vyskákať a rodičia si môžu posedieť pri dobrej kávičke s výhľadom na štíty Vysokých Tatier. Dokonalý relax. Pretože správny hotel pre rodiny s deťmi ponúka komfort pre rodičov i deti. Oddýchnutý rodič znamená spokojné dieťa. 🙂
Izby sú veľmi pohodlné. Či už sú to pre rodiny izby s pristelkou, rodinné izby, alebo apartmány. V prípade potreby sú k dispozícii i bezbariérové izby.
Hotelová reštaurácia ponúka výborné jedlá, raňajky a večere sú podávané formou pestrých teplých a studených bufetových stolov. K dispozícii je lobby bar s ponukou chutných kávových špecialít a dezertov. Mamičky a oteckovia si tak oddýchnu od varenia a prípravy jedál a detičky si vyberú aj s detského menu.
A čo sa tu dá robiť? Nádherné prostredie Vysokých Tatier ponúka program v lete i v zime. Jazero Nové Štrbské pleso sa nachádza priamo pred hotelom, je to vynikajúce miesto na prechádzky, či turistiku. Pre nadšencov lyžovanie je to len kúsok k známemu lyžiarskemu stredisku Štrbské Pleso. Zážitok z pobytu umocní krásna scenéria Vysokých Tatier výhľadom z preskleného hotelového výťahu. To sa páči nielen detičkám.
Ak chcete zažiť krásny pobyt s rodinou, rozhodne vyskúšajte HOTEL SOREA TRIGAN vo VYSOKÝCH TATRÁCH.